open-index/open-wikipedia-markdown huggingface dataset:
Wattsin perheen murha

**Wattsin perheen murha** tapahtui 13. elokuuta 2018 Yhdysvaltain Coloradossa, kun Chris Watts surmasi raskaana olevan vaimonsa ja kaksi lastaan. Hän suorittaa tällä hetkellä useaa elinkautista vankilassa Wisconsinissa. Tapaus on tunnetuimpia 2000-luvun perhesurmia ja siitä on tehty elokuva sekä lukuisia dokumentteja.

Christopher Lee Watts (s. 16. toukokuuta 1985) asui vaimonsa Shanann Cathryn Rzucekin (s. 10. tammikuuta 1984) ja kahden lapsensa kanssa Coloradon Frederickissä. Lapset Bella Marie Watts (s. 17. joulukuuta 2013) ja Celeste Cathryn Watts (s. 17. heinäkuuta 2015) olivat 4- ja 3-vuotiaita ja Shanann oli 15. raskausviikolla kuollessaan. Perhe asui idyllisessä viiden makuuhuoneen omakotitalossa osoitteessa 2825 Saratoga Trail.

Watts murhasi Shanannin kuristamalla ja tyttäret tukehduttamalla 13. elokuuta 2018 yön ja aamun aikana. Watts hävitti ruumiit läheiselle öljykentälle. Hän hautasi Shanannin ja työnsi tyttäret öljysäiliöön. Watts oli halunnut avioeroa ja hän oli tapaillut toista naista.

## Lähteet
Cordelia Edvardson

**Cordelia Maria Edvardson** (o.s. **Hoffmann**; 1. tammikuuta 1929 München – 29. lokakuuta 2012 Tukholma) oli saksalaissyntyinen ruotsalainen kirjailija ja toimittaja. Hän selviytyi Theresienstadtin ja Auschwitzin keskitysleireiltä ja kirjoitti useita omaelämäkerrallisia romaaneja holokaustista.

Edvardson varttui Berliinissä, missä hän kasvoi äitinsä, kirjailija Elisabeth Langgässerin ja tämän miehen, filosofi Wilhelm Hoffmannin kanssa. Biologista isäänsä Herman Helleriä hän ei koskaan tavannut. Edvardson sai katolisen kasvatuksen, mutta koska molemmilla vanhemmilla oli juutalaista taustaa, natsit pitivät häntä juutalaisena ja lähettivät hänet 14-vuotiaana keskitysleirille, ensin Theresienstadtiin ja edelleen Auschwitziin. Hän vapautui sodan jälkeen ja tuli Ruotsiin Punaisen Ristin valkoisella bussilla vuonna 1945.

Ruotsissa hän meni naimisiin urheilutoimittaja Ragnar Edvardsonin kanssa vuonna 1948. Samana vuonna he saivat pojan. Pari erosi vuonna 1953, ja Edvardson sai vielä kolme lasta kahden eri miehen kanssa. Hän työskenteli *[[Svenska Morgonbladet]]issa* ja *[[Morgon-Tidningen]]issä* sekä toimi *Damernas Värld* -viikkolehden päätoimittajana. Vuonna 1974 hän muutti Israeliin, missä hän toimi vuosikymmeniä *[[Svenska Dagbladet]]in* Lähi-idän kirjeenvaihtajana.

Edvardson muutti vuonna 2006 takaisin Ruotsiin. Hän sai elämänsä aikana useita tunnustuksia, muun muassa 1. luokan Bundesverdienstkreuz-kunniamerkin. Tukholman yliopisto on vuodesta 2010 jakanut hänen mukaansa nimettyä toimittajapalkintoa.
## Bibliografia
* *Så kom jag till Kartago* (1958)
* *Kärlekens vittne* (1963)
* *Om jag glömmmer dig...* (1976)
* *Bränt barn söker sig till elden* (1984)
* *Viska det till vinden* (1988)
* *Jerusalems leende* (1991)
## Lähteet

## Aiheesta muualla
Armin

**Armin** on saksalainen miehen etunimi.

Etunimi Armin on saksalainen muoto latinalaistetusta nimimuodosta *Arminius,* jolla on Saksan historiankirjoituksessa erityinen asema: germaanipäällikkö Arminius, joka voitti roomalaisen Varuksen sotajoukot Teutoburgin metsässä vuonna 9 jKr., nostettiin 1800-luvulla eräänlaiseksi saksalaisten varhaiseksi kansallissankariksi. Germaanisperäisen Arminius-nimen taustalla on germaaninen sana *ermana, irmana* ’suuri, valtava’. Arminiuksen nimi on myös usein erheellisesti samastettu germaaniseen *[[Herman|Hermann]]*-nimeen. 

Toisaalta Armin-nimeä voidaan pitää myös pyhimyksennimen *Armenius* vastineena; pyhä Armenius kuoli marttyyrina Egyptissä tai Etiopiassa vuonna 304. Hänen mukaansa Arminin nimipäivä on katolisen kirkon kalenterissa 2. kesäkuuta.

Saksassa Armin-nimi on ollut suhteellisen ajaton: ei koskaan muodikkaimpien nimien joukossa mutta vakaasti käytössä. Suosituimmillaan se oli vuonna 1962, jolloin se oli Saksassa 54:nneksi suosituin poikalapsille annettu nimi.

Unkarissa nimi on käytössä kirjoitusasussa *Ármin.* Sen sai ensimmäiseksi etunimekseen vuonna 2024 kaikkiaan 261 poikalasta.

## Tunnettuja Armin- tai Ármin-nimisiä

* Armin Assinger (s. 1964), itävaltalainen alppihiihtäjä
* Armin Bauer (s. 1990), italialainen yhdistetyn hiihtäjä
* Armin Bittner (s. 1964), saksalainen alppihiihtäjä
* Armin D. Lehmann (1928–2008), saksalais-yhdysvaltalainen kirjailija
* Armin Hary (s. 1937), saksalainen pikajuoksija
* Armin Jordan (1932–2006), sveitsiläinen kapellimestari
* Armin Kogler (s. 1959), itävaltalainen mäkihyppääjä
* Armin Kremer (s. 1968), saksalainen ralliautoilija
* Armin Laschet (s. 1961), saksalainen poliitikko
* Armin Meiwes (s. 1961), saksalainen kannibaali
* Armin Mueller-Stahl (s. 1930), saksalainen näyttelijä
* Armin Schwarz (s. 1963), saksalainen ralliautoilija
* Armin Shimerman (s. 1949), yhdysvaltalainen näyttelijä
* Armin Sinančević (s. 1996), serbialainen kuulantyöntäjä
* Armin van Buuren (s. 1976), hollantilainen DJ ja tuottaja
* Armin Veh (s. 1961), saksalainen jalkapalloilija
* Armin Zöggeler (s. 1974), italialainen ohjaskelkkailija
* Ármin Vámbéry (1832–1913), unkarilainen orientalisti

## Lähteet
Åva

**Åva** on saari ja kylä Brändön kunnassa Ahvenanmaalla. Vuonna 2024 Åvassa oli 89 asukasta. Saaresta on siltayhteys Brändön kylään. Saaren pohjoisosassa on Åvan satama, josta kulkevat Ålandstrafikenin lautat Jurmoon ja Vartsalaan (ja yhteys edelleen Suomen mantereelle).

## Lähteet
UFC 321

**UFC 321** oli vapaaottelutapahtuma, joka järjestettiin 25. lokakuuta 2025 Abu Dhabissa. Tapahtuman pääottelussa Tom Aspinall puolusti ensimmäistä kertaa raskaansarjan mestaruusvyötään. Vastaan asettui Ciryl Gane. Tapahtuman toisessa pääottelussa Mackenzie Dern ja Virna Jandiroba ottelivat naisten korsisarjan mestaruusvyöstä. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Quillan Salkilld ja Valter Walker**
***Illan kamppailu: Ľudovít Klein vs. Mateusz Rębecki**
## Lähteet
*https://www.tapology.com/fightcenter/events/130325-ufc-321

*https://mmajunkie-eu.usatoday.com/story/sports/ufc/2025/10/26/ufc-321-post-event-facts-tom-aspinall-vs-ciryl-gane-makes-history-no-contest/86866415007/
### Viitteet
Vähä-Haiskari

**Vähä-Haiskari** on Uudellamaalla Hyvinkäällä Suolijärven lähellä sijaitseva järvi.

## Maantietoa
Vähä-Haiskari on 450&nbsp;metriä pitkä, 150&nbsp;metriä leveä, ja sen pinta-ala on 4,0&nbsp;hehtaaria. Se sijaitsee Usmin järvialueella noin 1,5&nbsp;kilometriä Suolijärvestä itään päin. Se on muodostunut kallioisessa mäkimaastossa kalliomurrokseen syntyneeseen laaksoon. Järveä ympäröivät mäet kohoavat yli 10&nbsp;metrin korkeuteen vedenpinnasta ja järven syvyys on noin 6&nbsp;metriä. Järvessä ei ole kartan mukaan saaria. Sen rantaviivan pituus on 1,1&nbsp;kilometriä ja se on autio erämaajärvi. Järven pohjoispään ja länsirannan lähelle tulee metsäautotiet ja eteläpään ohittaa kolmas tie.

## Luontoarvoja
### Natura-alue
Iso-Haiskari sisältyy Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura&nbsp;2000-ohjelmaan (FI0100051, 22,66&nbsp;km²). Se sijaitsee erillisessä suojelualuesaarekkeessa, johon ei kuulu muita vesistöjä. Suojeltuja alueita Vähä-Haiskarilla ovat vain järven ranta-alueet ja vesialue.

### Vedenlaatu
Vähä-Haiskarin vedenlaatua on tutkittu ainakin vuosina 1984, 1997, 2006 ja 2007. Sen vesi on kirkasta ja väriltään ruskeaa humusvettä, joka on lievästi hapanta ja jonka alkaliniteetti on hyvä. Järvi ei siten ole happamoitumassa. Päällysveden väriarvo oli kesällä 1997 ja 2006 80&nbsp;mg&nbsp;Pt/l ja näkösyvyys oli kesällä 2006 1,8&nbsp;metriä. Järvi lämpötilakerrostuu, jolloin alusvedessä happipitoisuus alkaa vähenemään. Kesän 2007 loppupuolella oli alusvesi aivan hapetonta. Veden kokonaisfosforipitoisuus oli päällysvedessä talvella 11&nbsp;mikrogrammaa litrassa vettä&nbsp;(µg/l) ja talvella 20&nbsp;µg/l. Tämän tiedon valossa Vähä-Haiskari oli vain lievästi rehevä. Kokonaistyppipitoisuus on vaihdellut päällysvedessä 500–700&nbsp;µg/l ja alusvedessä sitä on ollut enemmän. Planktisten levien määrää kuvaava klorofylli a-pitoisuus oli vuonna 1997 38&nbsp;µg/l ja 2006 elokuussa se oli 26&nbsp;µg/l eli rehevän veden tasoa. Ravinteisuudeltaan järvi on mesotrofinen. 

## Vesistösuhteet
Vähä-Haiskari sijaitsee Vantaanjoen vesistössä (vesistöaluetunnus&nbsp;21) Kytäjärven alueella&nbsp;(21.03), jonka Kytäjoen alaosan alueeseen&nbsp;(21.031) järvi kuuluu. Järven valuma-alueen pinta-ala on 32&nbsp;hehtaaria. Siihen on johdettu kaksi metsäojaa, joista yksi tuo Haiskarinpojan vesiä pohjoisesta. Vähä-Haiskarin laskuoja alkaa sen eteläpäästä ja se laskee 250&nbsp;metrin päähän Iso-Haiskariin. Vähä-Haiskarin vedenpinnan korkeus on 118,9&nbsp;metriä mpy&nbsp;(N2000), joten laskuojalle tulee pudotusta 7,4&nbsp;metriä.

## Lähteet
Havel (täsmennyssivu)

**Havel** tai **Hawel** on muun muassa seuraavien henkilöiden sukunimi:

## Havel
* Christian Havel (s. 1955), itävaltalainen jazzmuusikko
* Daniel Havel (s. 1991), tšekkiläinen meloja
* Elias Havel (s. 2003), itävaltalainen jalkapalloilija
* Gustav Havel (1930–1967), tšekkoslovakialainen moottoripyöräilijä 
* Hippolyte Havel (1869–1950), tšekkiläinen anarkisti Yhdysvalloissa
* Jan Havel (s. 1942), tšekkoslovakialainen jääkiekkoilija
* Jiří Havel (1957–2012), tšekkiläinen poliitikko (ČSSD)
* Josef Havel (s. 1982), tšekkiläinen futsalpelaaja 
* Miroslav Havel (oik. Miroslav Košťál; 1881–1958), tšekkiläinen shakkitehtävien laatija
* Nina Havel (s. 1980), sveitsiläinen televisiojuontaja ja näyttelijä
* Václav Havel (1920–1979), tšekkoslovakialainen meloja
* Václav Havel (1936–2011), tšekkiläinen kirjailija ja poliitikko

## Hawel
* Jan Hawel (s. 1988), saksalainen jalkapalloilija
* Rafał Hawel (s. 1984), puolalainen sulkapalloilija
* Rudolf Hawel (1860–1923), itävaltalainen kirjailija

## Muita merkityksiä
* Havel, joki Saksassa
Andrus

**Andrus** on virolainen miehen etunimi.

Nimi Andrus on virolainen muoto kreikkalaisperäisestä miehennimestä *[[Andreas]]*. Se kuuluu siihen yleiseurooppalaisten kristillisten etunimien kerrostumaan, joka 1300-luvulta lähtien syrjäytti Virossa vanhemman, esikristillisen nimistön.

Andruksen nimipäivä on virolaisessa kalenterissa 30. marraskuuta.

Vuoden 2025 alussa Virossa oli 3045 Andrus-nimistä miestä. Andrus oli 38:nneksi suosituin miehennimi, ja sen kantajien keski-ikä oli 53 vuotta. Eniten Andrus-nimisiä oli ikäluokassa 55–59.

## Tunnettuja Andruksia

* Andrus Ansip (s. 1956), virolainen poliitikko
* Andrus Junolainen, virolainen liikemies
* Andrus Kallastu (s. 1967), virolainen kapellimestari ja säveltäjä
* Andrus Kasemaa (s. 1984), virolainen runoilija
* Andrus Kivirähk (s. 1970), virolainen toimittaja ja kirjailija
* Andrus Veerpalu (s. 1971), virolainen hiihtäjä
* Andrus Värnik (s. 1977), virolainen keihäänheittäjä
* Andrus Öövel (s. 1957), virolainen poliitikko

## Lähteet
Grönlannin parlamenttivaalit 2018

**Grönlannin parlamenttivaalit 2018** järjestettiin 24. huhtikuuta 2018. Pääpuolueet kannattavat Grönlannin itsenäisyyttä. Vaaliin osallistui seitsemän puoluetta, joista edellisellä vaalikaudella hallituksen muodostivat sosialidemokraattinen Siumut ja vihervasemmistoa edustava Inuit Ataqatigiit. Vähäisen kannatuksen Yhteistyöpuolue ei kannata itsenäisyyttä. 

Siumut säilytti asemansa suurimpana puolueena, mutta ääniosuus pieneni 34 prosentista 27,2 prosenttiin ja Inuit Ataqatigiitin kannatus supistui 25,5 prosenttiin, kun taas keskustalaisen Demokraterne-puolueen kannatus kasvoi 19,6 prosenttiin. Vaalien jälkeen yhdeksi hallituksen tärkeimmistä teemoista nostettiin alueen korkeiden itsemurhalukuihin puuttuminen.

## Lähteet
Hypersooninen nopeus

**Hypersooninen nopeus** on aerodynamiikan termi, joka tarkoittaa vähintään nopeutta Mach 5, eli viisinkertaista äänen nopeutta (5 • 343 m/s = 1 715 m/s).

## Katso myös

* Hypersooninen ase
* Hypersooninen liitokärki

## Lähteet
Karel Havlíček

**Karel Havlíček** on ainakin seuraavien henkilöiden nimi: 

* Karel Havlíček (1907–1988), tšekkiläinen taiteilija
* Karel Havlíček (s. 1969), tšekkiläinen poliitikko
* Karel Havlíček Borovský (1821–1856), tšekkiläinen kirjailija ja toimittaja
Havlíček

**Havlíček** tai **Havlicek** voi tarkoittaa seuraavia henkilöitä:

* John Havlicek (1940–2019), yhdysvaltalainen koripalloilija
* Karel Havlíček (1907–1988), tšekkiläinen taiteilija
* Karel Havlíček (s. 1969), tšekkiläinen poliitikko
* Karel Havlíček Borovský (1821–1856), tšekkiläinen kirjailija ja toimittaja
Narsaq

**Narsaq** (vanh. ) on kaupunki Grönlannin eteläosissa, joka kuuluu Kujalleqin kuntaan. Narsaqin väkiluku on 1&nbsp;257, ja kaupunki on perustettu vuonna 1830.

Narsaqin nimi tulee grönlannin kielestä, ja se tarkoittaa tasankoa.

Lampaanhoito on yksi Narsaqin tärkeimmistä elinkeinoista. Yli puolet Grönlannin lammastiloista sijaitsee Narsaqissa.

## Lähteet
Haüy

**Haüy** on muun muassa seuraavien henkilöiden sukunimmi:

* René Just Haüy (1743–1822), ranskalainen roomalaiskatolinen pappi ja mineralogi, Valentin Haüyn veli
* Valentin Haüy (1745–1822), ranskalainen kaunokirjallisuuden professori ja sokeiden koulun perustaja
Hearn

**Hearn** on muun muassa seuraavien henkilöiden sukunimi:

*George Hearn, (1935–2022), australialainen anglikaanikirkon piispa
*George Hearn (s. 1934), yhdysvaltalainen näyttelijä ja laulaja
*Lian Hearn, oik. Gillian Rubinstein (s. 1942), englantilainen 
*Jeff Hearn  (s. 1947), brittiläinen sosiologi ja professori
*Lafcadio Hearn (1850–1904), kreikkalais-irlantilainen toimittaja, opettaja, kirjailija
Rein Ruutsoo

**Rein Ruutsoo** (s. 27. kesäkuuta 1947 ) on virolainen filosofi, sosiologi, historioitsija ja politiikan tutkija. Hän kuului syksyllä 1980 ns. 40 kirjeen allekirjoittajiin, ja tämä sulki tien tutkijana yli viideksi vuodeksi. Laulavan vallankumouksen aikaan hän oli näkyvä tutkijapersoona ja toimi politiikan tutkijana itsenäistyneessä Virossa tutkien mm. virolaisyhteiskunnan rakentumista uuden itsenäisyyden aikana.

## Opiskelijana ja nuorempana tutkijana 1960- ja 1970-luvuilla

Vuosina 1966–1971 Ruutsoo opiskeli Tarton valtionyliopistossa. Sen jälkeen hän oli jatko-opiskelijana vuosina 1971–1974 ja nuorempana tutkijana vuosina 1971–1983 Neuvosto-Viron tiedeakatemian historian instituutissa. Hän väitteli filosofian kandidaatiksi vuonna 1978 Neuvosto-Latvian tiedeakatemian filosofian, sosiologian ja oikeuden instituutissa Riiassa. Ruutsoo väitöskirjan aihe oli "*Elämänfilosofia porvarillisessa Virossa*".

## Neljänkymmenen kirje

Ruutsoo allekirjoitti sen aikaista Neuvosto-Viron poliittista johtoa ja yhteiskuntaa kritisoineen Neljänkymmenen kirjeen vuonna 1980. Hän totesi vuonna 2024 asiasta: 

## Mukana Laulavassa vallankumouksessa ja paluu tutkijaksi

Rein Ruutsoo tuli mukaan alusta lähtien vuonna 1988 käynnistyneen Kansanrintaman toimintaan. Neuvosto-Virossa vaihtui vuoden 1988 aikana valtaa pitäneen kommunistipuoleen (EKP) johto, ja Kansanrintama nousi näkyväksi yhteiskunnalliseksi liikkeeksi. 

Ruutsoo oli myös 1988-1990 Kansanrintaman ohjelmaa laatineen komitean varapuheenjohtaja ja hän toimi politiikan johtavilla paikoilla vielä vuoteen 1992. Hän oli helmikuussa 1990 valitun Viron kongressin ja itsenäistymisen myötä elokuussa 1991 valitun Viron perustuslakikokouksen jäsen. Myöhemmässä omassa arviossaan Viron kongressista Ruutsoo toteaa, että

Rein Ruutsoon syrjäytys tutkimustyöstä päättyi Laulavan vallankumouksen aikaan. Ruutsoosta tuli vuosiksi 1989–1994 Viron tiedeakatemian tutkija ja edelleen vuosiksi 1995–1998 Tallinnan pedagogisen yliopiston vanhempi tutkija. Vuonna 1998 hänet nimitettiin Tallinnan pedagogisen yliopiston valtio-opin professoriksi, jossa tehtävässä hän oli vuoteen 2003. Sen jälkeen hän siirtyi samassa yliopistossa vertailevan politiikan laitokselle professoriksi, jossa hän oli eläköitymiseensä eli vuoteen 2015 asti.

Vuonna 2002 Ruutsoo teki toisen väitoskirjansa; tällä kertaa Suomeen Lapin yliopistoon aiheenaan *Civil society and nation building in Estonia and the Baltic States : impact of traditions on mobilization and transition 1986-2000 : historical and sociological study* eli .

Hän osallistui virolaisten yhteiskuntatieteilijöiden vuonna 2001 pitämään julkiseen puheeseen "*Kaksi Viroa*", jossa ilmaistiin huoli Viron sosiaalisesta kehityksestä. Hän allekirjoitti professorien avoimen kirjeen pronssisoturin siirtämisestä 23. huhtikuuta 2007.

## Lähteet
Folkestone ja Hythe

**Folkestone and Hythe District** (vuoteen 2018 asti **Shepway**) on Kentissä, Englannissa sijaitseva hallintopiiri. Piiriin kuuluvat Folkestonen, Hawkingen, Hythen, Lyddin ja New Romneyn kaupungit.

## Lähteet
Ernest Hébert

**Antoine August Ernest Hébert** (1817–1908) oli ranskalainen taidemaalari. Hänen opettajiaan olivat David d’Angers ja Paul Delaroche. Hän matkusti 1839 Rooman palkinnolla jatkamaan opintojaan Italiaan, jossa hän myös oli 1867–1873 ja 1885–1891 Ranskan Rooman-akatemian johtajana. Uskonnollisten esitysten ja hienostelevien muotokuvien ohella hän maalasi italialais-aiheisia, elegisen tunteellisia ja ihannoivia laatukuvia, kuten *Malaria*, *Cervaran naiset* ja *Rosa Nera*.


Ernest Hébert - The Mal'aria - Google Art Project.jpg|*La Mal'aria* (1848-1849), Pariisi, musée d'Orsay
Hébert Louise Lefuel Hochon.jpg|*Louise Lefuel Hochon*, Pariisi, musée Hébert.
Tivoli, la Lunghezza.jpg|*Tivoli, la Lunghezza*, La Tronche, musée Hébert.


## Lähteet

## Aiheesta muualla
Tansanian yleisvaalit 2025

**Tansanian yleisvaalit 2025** järjestettiin 29. lokakuuta. Niissä valittiin 264 jäsentä kansalliskokoukseen ja presidentti.
## Parlamenttivaalit
Parlamenttivaaleissa maa oli jaettu 264 vaalipiiriin, joista kultakin valittiin yksi edustaja. Vaalipiireistä 214 oli mantereella ja 50 Sansibarissa. Parlamentin lopuista paikoista 113 oli varattu naisille, ja paikkoja saaneet puolueet valitsivat edustajat itse. Lisäksi Sansibarin alueparlamentti valitsi viisi edustajaa ja presidentti nimitti kymmenen. Oikeuskansleri on kansalliskokouksen jäsen virkansa puolesta.

Vaalien alla Amnesty International raportoi oppositioon ja kansalaisyhteiskuntaan kohdistuvan sorron kiristyneen. Freedom Housen luokituksessa aiemmin samana vuonna Tansania putosi ”ei-vapaiden” valtioiden luokkaan.
## Presidentinvaalit
Presidentinvaaleissa valittiin presidentti ja varapresidentti suoralla kansanvaalilla. Mikäli kukaan ei olisi saanut ensimmäisellä kierroksella enemmistöä, olisi järjestetty toinen kierros. Presidentti voidaan valita uudelleen kerran.

Näissä vaaleissa ainoa suuren puolueen presidenttiehdokas oli istuva presidentti Samia Suluhu Hassan. Hän nousi valtaan vuonna 2021 edeltäjänsä John Magufulin kuoltua ja näytti aluksi vievänsä maatansa demokraattisempaan suuntaan, mutta on sittemmin tiukentanut otteitaan. Suurimman oppositiopuolueen Chademan johtajaa Tundu Lissua syytetään maanpetoksesta ja puolueen osallistuminen vaaleihin estettiin sen kieltäydyttyä sitoutumasta vaalien ehtoihin. Myös toiseksi suurimman oppositiopuolueen ACT:n ehdokas hylättiin. Kaikkiaan ehdokkaita oli 17, mutta vain Suluhulla katsottiin olevan mahdollisuudet voittaa.

## Tulokset ja jälkipyykki
Vaalipäivänä puhkesi levottomuuksia, ja uutistoimisto AFP:n mukaan Dar es Salaamissa poliisi olisi ampunut jopa yli 30 mielenosoittajaa. Amnesty raportoi kahdesta kuolleesta, joista toinen olisi siviili ja toinen poliisi. Tietoja on kuitenkin ollut vaikea saada, sillä internetyhteydet ovat maassa olleet laajalti poikki ja useiden sovelluksien toiminta estetty. Vaalipäivän iltana Dar es Salaamiin julistettiin ulkonaliikkumiskielto.

Vaalitulosten mukaan Samia Suluhu Hassan sai 97 prosenttia äänistä. Hän vannoi virkavalansa maanantaina 3. marraskuuta.

Suomi keskeytti kärjistyneen tilanteen vuoksi kahdenvälisen kehitysyhteistyön maaohjelman hyväksymisen ja tekee siitä uuden arvion. Tansania on ollut Suomen pitkäaikainen kehitysyhteistyökumppani.

## Lähteet
Torbjörn Törnqvist

**Torbjörn Törnqvist** (s. 1953, Solna) on ruotsalainen, Sveitsissä asuva yritysjohtaja ja miljardööri. Hän perusti maaöljyä, nesteytettyä maakaasua (LNG) ja muita raaka-aineita maailmanlaajuisesti välittävän, Kyprokselle rekisteröidyn Gunvor-yhtiön yhdessä venäläisen Gennadi Timtšenkon kanssa. 

Törnqvist opiskeli taloustiedettä Tukholman yliopistossa. Hän työskenteli ensin öljy-yhtiö BP:ssä, ja jatkoi 30-vuotiaana ruotsalaisessa öljykauppayhtiö Scandinavian Trading Companyssä. Hän siirtyi 1989 sveitsiläisen öljykauppayhtiö Inter Maritime Groupin toimitusjohtajaksi. Vuonna 1995 hän perusti oman yrityksen ja alkoi käymään öljykaupaa Tallinnasta käsin parin paikallisen liikemiehen kanssa. Hän oivalsi Venäjällä olevan Neuvostoliiton romahtamisen jälkeisiä suuria mahdollisuuksia. Vuonna 1997 hän ryhtyi yhteistyöhön venäläisen, Helsinkiin muuttaneen Timtšenkon kanssa, perustamalla öljykauppayhtiö Gunvorin. Yhtiön nimeksi tuli Törnqvistin 1980-luvun lopulla edesmenneen äidin nimi. Yhtiökumppanit muuttivat Geneveen vuonna 2002. 

Törnqvist toimi Ruotsin kunniakonsulina Sveitsissä, mutta joutui luopumaan tästä tehtävästä vuonna 2017, kun Ruotsin yleisradioyhtiö Sveriges Radion Eko-ohjelmassa paljastettiin Gunvor-yhtiön sekaantuneen välikäsien kautta toteutettuun venäläisperäisen öljyn salakuljetukseen Valko-Venäjältä jo vuonna 2007.

Törnqvist on Sveitsissä pääkonttoriaan pitävän Gunvorin toimitusjohtaja ja hallituksen puheenjohtaja (2025). Hän omistaa 84,8 prosenttia yhtiöstä (2024). Yhdysvaltalainen talousjulkaisu Forbesin mukaan Törnqvistin omistusten arvo nousi voimakkaasti vuonna 2023; öljyn hinta oli tuolloin korkealla. Hänen omistustensa yhteisarvo oli 5,4 miljardia dollaria (30. lokakuuta 2025).

Törnqvist on toisessa avioliitossaan. Hänen ensimmäinen avioliittonsa katkesi suhteeseen venäläisen Natalijan (s. 1983) kanssa, ja tästä suhteesta syntyi poika (2009). Alkuvuodesta 2010 Törnqvist erosi ensimmäisestä vaimostaan ja solmi uuden avioliiton. Törnqvistin poika ensimmäisestä avioliitosta, Fredrik Törnqvist, nousi Gunvor Groupin johtoryhmään maaliskuussa 2023.

## Lähteet
Vernouillet (Eure-et-Loir)

**Vernouillet** on kunta Eure-et-Loirin departementissa Centre-Val de Loiren alueella Pohjois-Ranskassa. Kaupunki sijaitsee noin 75 kilometriä Pariisista länteen ja kuuluu Dreuxin arrondissementtiin.

Yli 12 000 asukkaan Vernouillet on departementin viidenneksi suurin kaupunki.

## Historia
Toisen maailmansodan aikana Vernouillet oli saksalaisten miehittämä vuosina 1940–1944. Se vapautettiin Dreux’n ohella 16. elokuuta 1944 amerikkalaisen panssaripataljoonan toimesta.

## Maantiede
Vernouilletin kautta virtaa Blaise-joki, joka on Eure-joen sivujoki. Kaupunki koostuu kolmesta suuresta kaupunginosasta: Les Corvées, Les Grandes Vauvettes ja Les Vauvettes. Les Corvées on yhdistetty Les Grandes Vauvettesiin kehätien avulla, mikä mahdollistaa kulkemisen ilman tarvetta ajaa Dreux’n keskustan kautta.

## Katso myös

* Luettelo Eure-et-Loirin kunnista

## Lähteet
Isortoq

**Isortoq** tai **Isertoq** on kylä Grönlannissa, Sermersooqin kunnassa. Sen väkiluku oli 64 vuonna 2020. Isortoqissa on helikopterikenttä, jonne Air Greenland järjestää arkisin lentoja.

Isortoqin nimi tarkoittaa grönlannin kielellä sumuista järveä.

## Lähteet
Färsaarten kielet

**[[Färsaaret]]** on kielellisesti hyvin yhtenäinen alue. *[[Ethnologue|Ethnologuen]]* mukaan saarilla tavataan kolmea elävää kieltä.

## Fäärin kieli
Fääri on saarten virallinen kieli ja pääkieli, jota puhuu yli 90 % saaren asukkaista.

## Tanskan kieli
Tanska on fäärin rinnalla saarten toinen virallinen kieli. Sen opetus alkaa kouluissa 3. luokalla pakollisena oppiaineena. Kaikki Färsaarten paikallisparlamentin säätämät lait käännetään myös tanskaksi.

## Muut kielet
Englantia puhutaan yleisesti saarilla, erityisesti alle 60-vuotiaiden keskuudessa. Myös englantia opetetaan Färsaarten kouluissa 3. luokalta lähtien.

Färsaarten kuurojen yhteisö käyttää pääsääntöisesti tanskalaista viittomakieltä, sillä kuurot lapset ovat perinteisesti käyneet koulunsa Manner-Tanskassa kuuroille tarkoitetuissa kouluissa. Färsaarilla käytetyssä tanskalaisessa viittomakielessä on omia paikallisia piirteitä.

Vuonna 2014 Färsaarten kymmenen puhutuinta kieltä jakautuivat seuraavasti:

## Lähteet
Kiefer Sherwood

**Kiefer Sherwood** (s. 31. maaliskuuta 1995 Columbus, Ohio, Yhdysvallat) on yhdysvaltalainen jääkiekkoilija, pelipaikaltaan vasen laitahyökkääjä. Sherwood edustaa NHL-joukkue San Jose Sharksia.

Ennen NHL-uraansa Sherwood pelasi Yhdysvaltain maajoukkueen kehitysohjelmassa ja edusti USHL-joukkue Youngstown Phantomsia ja Ohion Miamin yliopiston joukkuetta. Hän on varaamaton pelaaja.

Maaliskuussa 2018 Sherwood teki sopimuksen Anaheim Ducksin kanssa. Lokakuussa 2020 hän teki sopimuksen Colorado Avalanchen kanssa. Heinäkuussa 2022 hän teki sopimuksen Nashville Predatorsin kanssa. Heinäkuussa 2024 hän teki sopimuksen Vancouver Canucksin kanssa. 

Tammikuussa 2026 Canucks kauppasi Sherwoodin San Jose Sharksiin vaihdossa puolustaja Cole Claytoniin, ja vuosien 2026 ja 2027 toisen kierroksen varausvuoroihin. Maaliskuussa hän solmi Sharksin kanssa viisivuotisen ja yhteensä 28,75 miljoonan dollarin arvoisen jatkosopimuksen.

Sherwood on pelannut 314 NHL:n runkosarjan ottelua. Näissä otteluissa hän on tehnyt 61 maalia ja 62 syöttöä eli yhteensä 123 tehopistettä. Sherwood on pelannut kahdeksan NHL:n pudotuspelien ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopipistettä. Uran tilastot päivitetty 4. maaliskuuta 2026.

## Lähteet
Pentti Moilanen

**Pentti Aulis Moilanen** (8. kesäkuuta 1928 Sortavala – 1. helmikuuta 1962 Ulvila) oli suomalainen kunnanjohtaja, joka toimi Harjavallan kunnanjohtajana vuosina 1958–1962.

Moilanen kirjoitti ylioppilaaksi Joensuun yhteiskoulusta ja valmistui hallinto-opin kandidaatiksi Helsingin yliopistosta, jonka jälkeen hän työskenteli Äänekosken maalaiskunnan kunnansihteerinä sekä Mäntän ja Valkeakosken kauppalansihteerinä. Vuonna 1958 Moilanen valittiin Harjavallan ensimmäiseksi uuden kunnallislain mukaiseksi kunnanjohtajaksi hänen voitettuaan äänestyksessä Jaakko Kalkaksen ja Olavi Puhjon. Moilanen toimi kunnanjohtajan tehtäviensä ohessa myös kunnanhallituksen puheenjohtajana.

Pentti Moilanen kuoli liikenneonnettomuudessa valtatie 2:lla Ulvilan Friitalassa 33-vuotiaana helmikuussa 1962. Hänen poikansa on entinen Ulvilan kaupunginjohtaja Jukka Moilanen.

## Lähteet
Ali Abbasi

**Ali Abbasi** (s. 1981 Iran) on tanskalais-iranilainen elokuvaohjaaja. Abbasi on ohjannut yhteensä neljä täyspitkää elokuvaa sekä muun muassa lyhytelokuvia.

Abbasin viimeisin täyspitkä ohjaustyö on Yhdysvaltain presidentin Donald Trumpin elämästä ja urasta 1970- ja 1980-luvuilla kertova *[[The Apprentice (elokuva)|The Apprentice]]*, joka sai ensi-iltansa vajaa kuukausi ennen vuoden 2024 presidentinvaaleja.

## Lähteet

## Aiheesta muualla

*
Altti Lammi

**Altti Lammi** (s. 1942 Pori) on suomalainen kunnanjohtaja ja virkamies, joka toimi Harjavallan kaupunginjohtajana vuosina 1985–1997.

Lammi kirjoitti ylioppilaaksi 1963 ja valmistui Tampereen yliopistosta yhteiskuntatieteiden maisteriksi 1967, jonka jälkeen hän työskenteli Porin apulaiskaupunginsihteerinä 1967–1981, Kotkan sosiaali- ja terveysjohtajana 1981–1985, Harjavallan kaupunginjohtajana 1985–1997 ja Satakunnan sairaanhoitopiirin johtajana 1997–2004. Lammi on puoluekannaltaan sosialidemokraatti.

## Lähteet
Nexperia

**Nexperia** on alankomaissa toimiva puolijohdeteollisuuden yritys, jonka omistaja on kiinalainen Wingtech. Lokakuussa 2025 Alankomaiden hallitus ilmoitti ottavansa yhtiön haltuun tarkoituksena turvata puolijohteiden saatavuus autoteollisuudelle ja muihin elektronisiin laitteisiin. Joulukuussa 2024 Yhdysvaltain hallitus asetti Wingtechin luetteloonsa, jossa se merkitsi yrityksen turvallisuushuoleksi. Nexperia joutui myymään Britanniassa sijaitsevan tuotantolaitoksen maaliskuussa 2024 Wingtechin vuoksi. Yrityksellä on muun muassa piikiekkojen valmistusta.

Nexperian mukaan sillä on yli  Euroopassa, Aasiassa ja Yhdysvalloissa.

## Historia
Nexperia aloitti vuonna 2017 NXP Semiconductorsista irrotettuna osana, joka tuottaa erilaisia standardoituja diskreettejä puolijohdekomponentteja. Yritys myy yli  eri osaa, joita ovat transistorit, diodit ja sähkömagneettisen suojauksen osia. Yritykseen siirtyi 11 tuhatta työntekijää NXP:stä ja sen aloittamisesta ilmoitettiin vuonna 2016 kun NXP myi toimintoja 2,75 miljardilla dollarilla kiinalaisille sijoittajille.

Wingtech Technology osti vuonna 2019 JAC Capitalilta osuuden Nexperiasta, jonka myötä Wingtech sai 75 prosentin omistusosuuden.

## Lähteet
Karelian Lihajaloste

**Karelian Lihajaloste Oy** on suomalainen liha- ja siipikarjatuotteita myyvä yritys. Sen pääkonttori sijaitsee Liperissä, Ylämyllyn taajamassa. Yrityksen toimitusjohtajana on vuodesta 2007 lähtien toiminut Sami Puustinen. Hän jäi yksin tehtävään vuonna 2017, kun perustaja Martti Puustinen ja hänen vaimonsa Marja Puustinen jäivät eläkkeelle. Sami tosin aloitti yrityksessä jo vuonna 1999. Yritys rekisteröitiin Liperissä 19. heinäkuuta 1989 ja toiminta alkoi toukokuussa 1990. Sen edeltäjänä pidetään Martti Puustisen vuonna 1978 perustamaa Itä-Palvi Oy:tä.

Yrityksellä on vuosien 2012–2013 remontin jälkeen käytössään  tuotantotilat,  tarvikevarasto ja  tehtaanmyymälä.

Yrityksen tuotteita myydään tehtaanmyymälässä ja lihasäilykkeitä muun muassa S-marketeissa. Karelian Lihajaloste on solminut myös jälleenmyyntisopimuksia muun muassa Kespron, Wihuri Metro-tukun ja Valio Aimon kanssa. Se toimittaa tukkujen kautta HoReCa-alan yrityksille, eli esimerkiksi hotelleille lihaa suurpakkauksissa. Yrityksen tuotteista noin 80 % myydään kotimaakunta Pohjois-Karjalan ulkopuolelle.

Karelian Lihajaloste on Suomen suurin pitsasuikaleiden tuottaja: se tekee noin 1,5 miljoonaa kiloa eri lihoista tehtyjä pitsasuikaleita vuodessa.

Karelian Lihajaloste joutui maalis- ja huhtikuussa 2013 vaikeuksiin, kun sen myymistä kebablastuista löytyi hevosenlihaa, vaikkei sitä paljastettu tuoteselosteessa. Eviran tutkimuksessa kävi ilmi, että kebabissa oli hevosenlihan DNA:ta 1-5 %. Evira lähetti Euroopan komissiolle tutkittavaksi 50 lihanäytettä.

Karelian Lihajaloste lopetti 2. huhtikuuta 2013 hetkellisesti lihan ostamisen Pohjois-Karjalasta, josta se aiemmin hankki sitä noin  kiloa vuosittain. Protestin syynä oli MTK Pohjois-Karjalan julkaisema lausunto, jossa liitto ilmaisi halunsa kiristää standardia Makuja Pohjois-Karjalasta -pakkausmerkinnän saamiselle. MTK viittasi kebablastutapaukseen. Silloinen toimitusjohtaja Martti Puustinen kommentoi asiaa seuraavanlaisesti: “Paskanjauhaminen pitää lopettaa ja ruveta puhumaan asiaa”.

## Tulipalo
Karelian Lihajalosteen tehtaalla syttyi maanantaina 23. lokakuuta 2006 raju tulipalo, joka tuhosi koko rakennuksen toimistoa ja lähettämöä lukuunottamatta. Palo alkoi, kun höyrystinlaitteistoon tuli sähkövika ja se syttyi palamaan. Tulipalo levisi sähköjohtoja pitkin, jolloin työntekijät aloittivat alkusammutuksen, tuloksetta. 30 palomiestä tuli paikalle, mutta vedensyötössä oli ongelmia, eli sammutus oli hidasta. Valtatie 17 eli nykyinen valtatie 9 suljettiin tehtaan kohdasta ja lähialueen asukkaita käskettiin pysymään sisällä. Melko uudet, vuosina 2000–2005 remontoidut  kokoiset tuotantotilat paloivat kokonaan ja Martti Puustinen sanoi, että yritys saattaa lopettaa toimintansa. Tehtaan jälleenrakennus aloitettiin toukokuussa 2007 ja toiminta jatkui 30. marraskuuta 2007.

## Lähteet
Ampleon

**Ampleon** on alankomaissa toimiva puolijohdeteollisuuden yritys. Yrityksen erityisosaamista ovat radiotaajuspiirit, galliumnitridi (GaN) ja LDMOS-puolijohteet.

## Historia
Yritys on perustettu vuonna 2015 kun NXP Semiconductorsin radiotaajuuspiirien liiketoiminta myytiin JAC Capitalille.
Vuonna 2017 Aurora Optoelectronicsin kerrottiin ostavan Ampleon.
Vuonna 2022 Xichanweixin osti Ampleonin 1,48 miljardilla dollarilla.

## Lähteet
Kari Kuutti

**Kari Pekka Tapani Kuutti** (s. 24. marraskuuta 1950 Pielisensuu) on suomalainen tietojenkäsittelytieteen emeritusprofessori.

Kari Kuutti syntyi Pekka Kuutin ja Kaarina Kainulaisen perheeseen. Hän tuli ylioppilaaksi Valtimon yhteiskoulusta 1969 ja valmistui Oulun yliopistosta filosofian maisteriksi 1982 ja lisensiaatiksi 1990 ja väitteli siellä filosofian tohtoriksi 1994. 

Kuutti työskenteli Oulun yliopiston tietojenkäsittelyopin laitoksella eri tehtävissä vuodesta 1980, muun muassa suunnittelijana, opettajana, assistenttina, yliassistenttina, tutkijana, projektipäällikönä sekä vs. ja ma. apulaisprofessorina ja oli tietojenkäsittelyopin apulaisprofessori ja professori 1997–1999. Oltuaan Teknillisen korkeakoulun tietojenkäsittelytekniikan professori 1999–2002 hän palasi Oulun yliopistoon tietojenkäsittelytieteen professoriksi 2002. Kuutti on ollut myös Helsingin yliopiston aikuiskoulutuksen dosentti ja hänellä on ollut alansa kotimaisia ja kansainvälisiä asiantuntija- ja luottamustehtäviä.

## Lähteet
Arquebuse (1902)

**Arquebuse** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 1. elokuuta 1900 Le Havresta Chantiers et Ateliers Augustin Normandilta, missä köli laskettiin 1901. Alus laskettiin vesille 15. marraskuuta 1902 ja otettiin palvelukseen koeajoja varten tammikuussa 1903. Alus otettiin varsinaiseen palvelukseen toukokuussa 1903.

## Palvelus
Palvelukseen otettaessa alus sijoitettiin pohjoiseen laivueeseen (). Aluksen kattilat vaihdettiin 1911 Lorientissä. Vuonna 1914 alus oli Cherbourgissa 2e Escadre légèren 3. hävittäjälaivueessa. Se siirrettiin 1915 Välimerelle, jonne muodostettiin sukellusveneentorjuntalaivue. Se poistettiin alusluettelosta 10. toukokuuta 1920 ja myytiin 2. maaliskuuta 1921 Bizertessä M. Kalfon Vitalle.

## Lähteet
*
*
*

### Viitteet
Karl von Hegel

**Karl von Hegel** (1813–1901) oli saksalainen historioitsija. Hän oli vuodesta 1856 professorina Erlangenin yliopistossa. Hänen pääteoksensa on *Geschichte der Städteverfassung von Italien* (1847). Hän johti julkaisua *Chroniken der deutschen Städte vom 14. bis ins 16. Jahrhundert* (1862–1899). Hänen isänsä oli Georg Wilhelm Friedrich Hegel.

## Teokset
* *Chroniken der deutschen Städte vom 14. bis ins 16. Jahrhundert* (1862–1899)
* *Geschichte der Städteverfassung von Italien* (1847)
* *Städte und Gilden der germanischen Völker im Mittelalter* (1891) Verkossa
* ''Die Entstehung des deutschen Städtewesens" (1898) 

## Lähteet
Heim (täsmennyssivu)

**Heim** tarkoittaa muun muassa seuraavia:

*Heim, Norjan kaupunki

## Sukunimi
*Albert Heim (1849–1837), sveitsiläinen geologi
*Aribert Heim (1914–1992), itävaltalainen SS-lääkäri
*Emmy Heim (1885–1954), itävaltalaissyntyinen kanadalainen taidemusiikin laulaja
Alfred Hedenstierna

**Karl Josef Alfred Hedenstierna** (1852–1906) oli ruotsalainen maanviljelijä, humoristi ja novellinkirjoittaja. Hän käytti kirjailijanimeä **Sigurd**. Hän oli vuodesta 1890 *[[Smålandsposten]]in* päätoimittaja, joka viikkokronikoidensa kautta sai lehtensä leviämään laajalle. Hän julkaisi vuodesta 1884 alkaen vuosittain kirjan. Vähäisestä taiteellisesta arvosta huolimatta ne olivat raikkautensa ja huumorinsa takia suosittuja.

## Suomennetut teokset
* *Sigurdin kuvailuja Ruotsin talonpoikaiskodista*, suomentanut Aatto Suppanen, WSOY1887
* *Toiwolahden pastori* (*Komministern i Qvislinge*) suomentanut Theodolinda Hahnsson, Edlund 1892
* *Vaiheita : kokoelma pieniä kertomuksia Sigurdin mukaan*, suomentanut Helmi Gg (Grönberg), Helsinki : G. W. Edlund1894
* *Kuvauksia ruotsalaisesta talonpojan kodista*, suomentanut Juho Hietanen, Rauman kirjapaino-osakeyhtiö 1894
* *Sigurdin hyvin hauskoja juttuja*, Brooklyn (N.Y.) : Suomalais-amerikkalainen kustannusyhtiö 1897
* *Sigurdin kertomuksia*. Ensimäinen kokoelma, suomentanut Arvo Haveri, Suomalainen kustannusosakeyhtiö Kansa 1907
* *Valikoima Sigurdin juttuja*, suomentanut Juho Laine, Gust. Ronelius 1908
* *Sigurdin kertomuksia. Toinen kokoelma*, suomentanut Arvo Haveri, Suomalainen kustannusosakeyhtiö Kansa 1908
* *Sigurd : patruuna Jönssonin muistelmat*, suomentanut Arvo Haveri*, Karisto 1910
* *Patruuna Jonssonin muistelmat*, Karisto 1910
* *Jonas Durmanin testamentti*, suomentanut Eero Alpi, Karisto1912
* *Rouva Westbergin täyshoitolaiset*, suomentanut Alvari Rinne, Jyväskylä : Gummerus, 1922
* *Mulli-Perssonin Josua*. Suomentanut suom. Alvari Rinne. Jyväskylä : Gummerus, 1923
* *Kvislingen kappalainen*, Jyväskylä : Gummerus, 1924
* *Naiskohtalo'', suomentanut Toini Kalima, Jyväskylä : Gummerus, 1924

## Lähteet

## Aiheesta muualla
Jääturska

**Jääturska** (*Microgadus tomcod*) on turskiin kuuluva kalalaji. Lajia tavataan Pohjois-Amerikan itäosista.

## Koko ja ulkonäkö
Jääturska voi kasvaa useimmiten 23–30 cm pitkäksi, ja voi suurimmillaan saavuttaa noin 38 cm:n pituuden. Ruumiinrakenteeltaan laji on pitkänomaisen virtaviivainen ja melko pienipäinen. Kuonossa on viiksisäie. Kalalla on kolme selkäevää ja kaksi peräevää. Vatsaevissä on pidentyneitä ruotoja, ja pyrstöevä on pyöreäkärkinen. Jääturska on väriltään ruskehtava tai vihertävä ja väri vaalenee vatsaa kohden. Ruumiissa on epämääräisiä tummia laikkuja. Jääturska tuottaa proteiineja, jotka lisäävät sen kykyä elää hyvin kylmissäkin vesissä.

## Levinneisyys ja elintavat
Jääturskaa tavataan Labradorin niemimaalta Chesapeakenlahdelle. Se on yleisin levinneisyysalueensa pohjoisosissa. Laji sietää hyvin vaihtelevia suolapitoisuuksia ja sitä tavataan erityisesti rannikkojen jokisuistoissa, mutta myös suolaisimmissa vesissä ja jopa joissa tai järvissä. Kala elää lähellä pohjaa ja sen ravintoa ovat äyriäiset, madot, nilviäiset ja pienet kalat. Jääturskat kutevat pohjalle marraskuusta helmikuulle ja toisinaan kutu tapahtuu joissa.

Jääturska on suosittu vapaa-ajankalastuksen kohde. Kanta on paikoittain taantunut ja syistä ei ole täyttä varmuutta. Mahdollisia syitä ovat kalastus, elinympäristön saastuminen ja ilmastonmuutoksen aiheuttama vesien lämpeneminen.

## Lähteet
Sikalanlampi

**Sikalanlampi** on Uudellamaalla Hyvinkäällä Kytäjärven lähellä sijaitseva lampi.

## Maantietoa
Sikalanlampi on 150 metriä pitkä, 50 metriä leveä, ja sen pinta-ala on 0,8 hehtaaria. Se sijaitsee Usmin järvialueella noin 800 metriä Kytäjärveltä koilliseen päin. Se sijaitsee kallioisessa mäkimaastossa kalliomurrokseen muodostuneessa laaksossa. Ympäröivät mäet sijaitsevat kauempana lammen rannoilta ja ne kohoavat 25–35 metrin korkeuteen vedenpinnasta. Lähirannat ovat kuitenkin alavaa ja soistunutta metsämaata. Lammessa ei ole kartan mukaan saaria ja sen rantaviivan pituus on 600 metriä. Rantoja kiertää kosteikkoinen vyöhyke. Lampi on autio, vaikka sen eteläpuolella sijaitsee maatilaan kuuluvia sikalan tuotantorakennuksia.

## Luontoarvoja
### Natura-alue
Sikalanlampi sisältyy Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura&nbsp;2000-ohjelmaan (FI0100051, 22,66&nbsp;km²). Ympäröivä suo ja vesialue sisältyy suojelualueeseen. Se sijaitsee pienellä suojelualueella, joka on 1,3 kilometriä pitkä ja kilometrin leveä, mutta samalla hyvin kapea. Samalla suojelualueella on myös Pohjalampi vesialueineen.

### Vesikasvillisuus ja vedenlaatu
Lammen valuma-alue on jyrkkärinteistä kallio- ja moreenimaastoa, jossa kasvaa metsää. Ranta-alueet ovat turvemaata ja niiden kasvillisuus on rehevää. Vesirajassa kasvaa runsaasti järviruokoa sekä osmankäämiä ja kosteikkoalueella putkilokasveja. Yli puolet Lammen pinta-alasta on kosteikkoa. Sikalanlampi on ravinteisuudeltaan rehevä. Ilmeisesti viereinen sikala on aiemmin kuormittanut lampea, mutta nykyään sen toiminta on ympäristöystävällistä. Sikalanlammesta ei ole vedenlaatutietoja.

## Vesistösuhteet
Sikalanlampi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjoen alaosan alueeseen (21.031) lampi kuuluu. Sen valuma-alueen pinta-ala on 32 hehtaaria. Lampeen tulee kaksi ojaa, joista toinen on metsä- ja suo-oja, ja toinen yläpuolisten Pohjalammen, Kolmiperslammin ja Poikasen yhteinen laskupuro. Sikalanlammen laskuoja alkaa lammen lounaispäästä ja se virtaa etelään yhtyen pelto-ojana Kytäjokeen. Sikalanlammen vedenpinnan korkeus on 89,0 metriä mpy (N2000).

## Lähteet
Snæfellsjökullin kansallispuisto

**Snæfellsjökullin kansallispuisto** on luonnonsuojelualue Islannin länsiosassa. Se keskittyy Snæfellsjökullin jäätikön ja tulivuoren ympärille, ja kattaa osan Snæfellsnesin niemimaasta. Puiston pinta-ala on 170 km2 ja se on perustettu vuonna 2001.

Vuoren ja jäätikön lisäksi puistossa on monipuolisia maisemia kuten vesiputoukset, rannikon kalliomuodostelmat ja eri väriset hiekka- ja soraikkorannat, lintukalliot, sammaleen peittämät laavakentät sekä lukuisat tulivuoren kraatterit ja laavatunnelit. Lisäksi puistossa on keskiaikaiseen kalastajakulttuuriin liittyviä historiallisia jäänteitä. Budakirkjan musta kirkko on tunnettu nähtävyys.

Snæfellsjökullin kansallispuistossa on monipuolinen eläimistö. Siellä elää hylkeitä, naaleja, merilintuja ja valaita. Haastavasta ilmastosta huolimatta puistossa on yllättävän monipuolinen kasvillisuus, kuten tunturiunikkoja, sammalia, jäkäliä ja alppikasvillisuutta. Merilintuihin kuuluvat lunni, riskilä ja lapintiira.


File:Iceland (19823746710).jpg
File:Djúpalónssandur.JPG
File:Snæfellsnes 2017 14.jpg
File:Klukkufoss.JPG|Klukkufossin vesiputous


## Lähteet

## Aiheesta muualla
Heinkel

**Heinkel** tarkoittaa muun muassa seuraavia:

*Heinkel, saksalainen lentokonetehdas

## Sukunimi
* Donald Heinkel (s. 1959), yhdysvaltalainen baseballpelaaja
* Ernst Heinkel (1888–1958), saksalainen lentokoneinsinööri ja lentokonetehtaan omistaja
* Ronny Heinkel (s. 1975), saksalainen juristi
Arbalète (1903)

**Arbalète** oli Ranskan laivaston Arquebuse-luokan hävittäjä ensimmäisessä maailmansodassa.

## Valmistus
Alus tilattiin 1. elokuuta 1900 Le Havresta Chantiers et Ateliers Augustin Normandilta, missä köli laskettiin 23. marraskuuta 1900. Alus laskettiin vesille 28. huhtikuuta 1903 ja otettiin palvelukseen koeajoja varten toukokuussa 1903. Alus otettiin varsinaiseen palvelukseen elokuussa 1903.

## Palvelus
Palvelukseen otettaessa alus sijoitettiin Välimeren laivueeseen (). Vuonna 1914 alus oli Toulonissa 1re Armée navalen 1. sukellusvenelaivueen johtoaluksena. Alus oli ensimmäisen maailmansodan Välimerellä, jossa se osallistui muun muassa Dardanellien operaatioihin. Se poistettiin alusluettelosta 21. kesäkuuta 1920 ja myytiin romutettavaksi 10. toukokuuta 1921 Toulonissa.

## Lähteet
*
*
*

### Viitteet
Listautuminen

**Listautuminen** eli **pörssilistautuminen** tarkoittaa sitä, että arvopaperi kuten yrityksen osake otetaan kaupankäynnin kohteeksi arvopaperipörssissä. Listaamattoman yhtiön listauduttua sitä kutsutaan listayhtiöksi tai pörssiyhtiöksi.

## Listautumisen toteutus
Osakeyhtiön pörssilistautumiseen liittyy usein listautumisanti tai osakemyynti. 

**Listautumisannissa** yhtiö laskee liikkeelle uusia osakkeita ja kerää sijoittajilta rahaa.

**Osakemyynnissä** yhtiön vanhat osakkeenomistajat tarjoavat sijoittajille omia osakkeitaan.

On tavallista, että listautumisen yhteydessä järjestetään sekä osakeanti että osakemyynti.

**Tekninen listautuminen** tarkoittaa, että listautumisen yhteydessä ei järjestetä osakeantia eikä osakemyyntiä.

**Käänteinen listautuminen** tarkoittaa tilannetta, jossa listayhtiö ostaa jonkin listaamattoman yhtiön osakkeet. Tämän jälkeen listaamaton yhtiö saa listayhtiön pörssipaikan. Järjestelyllä vältetään normaali listautumisprosessi kuluineen.

## Hyötyjä
Listautuminen helpottaa yrityksen rahoitusta. Pörssiyhtiön on helpompi hankkia sekä omaa että vierasta pääomaa. Listautuminen tuo yrityksen osakkeelle jatkuvan arvonmäärityksen. Yhtiön tunnettavuus kasvaa. Yrityksen osaketta voidaan myös käyttää henkilöstön palkitsemiseen ja maksuna tulevissa yrityskaupoissa.

## Lähteet

## Aiheesta muualla

* Listautuminen, Finanssivalvonta
Bonusosake

**Bonusosake** tarkoittaa ilmaiseksi saatavaa osaketta, jonka sijoittaja saa osakemyyntiin osallistumisen jälkeen.

Suomessa bonusosakkeita voinut saada eräissä Suomen valtion järjestämissä pörssilistautumisissa. Jos listautumiseen osallistunut sijoittaja täyttää tietyt osakkeen pitoaikaa koskevat ehdot, hän saa valtiolta lisää osakkeita ilman lisämaksua.

Suomen tuloverotuksessa bonusosaketta ei katsota ilmaiseksi saaduksi, vaan se on hankittu verotuksen näkökulmasta vastikkeellisesti.

## Lähteet
Hellqvist

**Hellqvist**, **Hellquist** tai **Hellkvist** on muun muassa seuraavien henkilöiden sukunimi:

* Björn Hellkvist (s. 1977), ruotsalainen jääkiekkkovalmentaja
* Elof Hellquist (1864–1933), ruotsalainen kielitieteilijä
* Erik Hellqvist (1927–2004), suomalainen diplomaatti
* Julia Hellqvist (1874–1947), suomalainen Pelastusarmeijan brigadööri, toimittaja, hengellinen runoilija, laulujen tekijä
* Karl Gustaf Hellqvist (1851–1890), ruotsalainen taidemaalari
* Sofia Hellqvist (s. 1984), Ruotsin prinsessan Sofian alkuperäinen nimi
Overlade

**Overlade** on taajama Vesthimmerlandin kunnassa Tanskassa. Taajamassa oli 396 asukasta vuoden 2025 alussa.

## Väestökehitys

## Lähteet

## Aiheesta muualla
Strandby

**Strandby** voi tarkoittaa seuraavia:

* Strandby, taajama Frederikshavnin kunnassa Tanskassa
* Strandby, taajama Vesthimmerlandin kunnassa Tanskassa
Carl Gustaf Hellqvist

**Carl Gustaf Hellqvist** (1851–1890) oli ruotsalainen taidemaalari. Hän opiskeli Tukholmassa taideakatemiassa, Pariisissa sekä Münchenissä Karl von Pilotyn koulussa. Hän oli 1886–1888 Berliinin taideakatemian maalauskoulun professorina. Hänen maalauksiaan ovat muun muassa muotokuva professori Thierschistä ja Firenzen Uffizi-galleriassa omakuva (1888) sekä historiallisina ajankuvina tarkat ja tyyppikuvaukseltaan ilmeikkäät, mutta yleensä teatterimaiset historiamaalaukset, kuten *Peder Sunnanväderin ja mestari Knuutin häpeällinen tulo Tukholmaan*, *Valdemar Atterdag pakkoverottaa Visbytä*, *Olaus Petrin ja Peder Gallen uskontokeskustelu* ja *Kustaa Aadolfin ruumis viedään laivaan Wolgastissa*.

## Lähteet

## Aiheesta muualla
Emma Meissner

**Emma Meissner** (o.s. **Ekström**; 30. lokakuuta 1866 Karlstad – 20. marraskuuta 1942) oli ruotsalainen oopperalaulaja, äänialaltaan sopraano. Hän esiintyi pitkään Tukholman Oscarsteaternissa ja näytteli myös elokuvissa.
## Lähteet

## Aiheesta muualla
Einar Fagstad

**Einar Fagstad** (30. lokakuuta 1899 Lillehammer – 19. helmikuuta 1961) oli norjalaissyntyinen ruotsalainen laulaja, harmonikansoittaja ja näyttelijä. Hän säesti 1920-luvulla Ernst Rolfia ja esiintyi erityisesti komedioissa ja revyissä. Koulutukseltaan Fagstad oli taidemaalari.
## Lähteet

## Aiheesta muualla
Egon Larsson

**Egon Malte Larsson** (30. lokakuuta 1914 Tukholma – 7. helmikuuta 1989 Helsingborg) oli ruotsalainen näyttelijä ja teatteriohjaaja. Hän työskenteli vuosina 1965–1978 ja 1980–1981 Malmön kaupunginteatterissa ja teki yhteistyötä muun muassa Nils Poppen kanssa.
## Lähteet

## Aiheesta muualla